Abatuuze mu district ye Kayunga bazzeeko akaseko ku matama bwebafunye amawulire nti oluguudo lwabwe oluva e Kayunga okutuuka ku mwalo e Kawongo, nti lugenda kutandika okukolebwa omwaka guno.
Oluguudo luno lubadde lumaze emyaka egisoba mu 22 nga government esuubiza okulukola.
Omubaka wa parliament akiikirira essaza ly’e Bbaale Charles Tebandeke agambye nti bamaze ekiseera nga bogeraganya n’abakulu abakwatibwako ebyenguudo mu government,era kati essaawa yonna lutandika okukolebwa
Oluguudo olugenda okukolebwa luwezaako kilometers 89.
Luva mu Town ye Kayunga ku bubuga okuli Kitimbwa,Kayonza,, Bbaale, ne Galilaaya,olwo nerukoona ku mwalo gwe Kawongo kunyanja Kyoga.
Omubaka Tebandeke agambye nti alipoota eyamuweereddwa okuva mu government yamutegeezezza nti oluguudo luno lwakutandika okukolebwa omwezi ogujja ogwa december,2022.
Bisakiddwa: Nabagereka Edith
lug_Latn lug_Latn lug_Latn lug_Latn lug_Latn lug_Latn lin_Latn